CELEX: 62017CN0322
Language: sl
Date: 2017-05-30 00:00:00
Title: Zadeva C-322/17: Predlog za sprejetje predhodne odločbe, ki ga je vložilo High Court (Irska) 30. maja 2017 – Eugen Bogatu/Minister for Social Protection

21.8.2017   
            
            
               SL
            
            
               Uradni list Evropske unije
            
            
               C 277/26
            
         Predlog za sprejetje predhodne odločbe, ki ga je vložilo High Court (Irska) 30. maja 2017 – Eugen Bogatu/Minister for Social Protection
   (Zadeva C-322/17)
   (2017/C 277/37)
   Jezik postopka: angleščina
   
      Predložitveno sodišče
   
   High Court
   
      Stranki v postopku v glavni stvari
   
   
      Tožeča stranka: Eugen Bogatu
   
   
      Tožena stranka: Minister for Social Protection
   
      Vprašanji za predhodno odločanje
   
   
               1.
            
            
               Ali se z Uredbo št. 883/2004 (1) in zlasti njenim členom 67 v povezavi s členom 11(2) navedene uredbe zahteva, da mora biti oseba za pridobitev pravice do „družinske dajatve“, kot je opredeljena v členu 1(z) Uredbe, zaposlena ali samozaposlena v pristojni državi članici (kot je opredeljena v členu 1(s) Uredbe) oziroma mora prejemati denarne dajatve iz člena 11(2) Uredbe?
            
         
               2.
            
            
               Ali je treba sklicevanje na „denarne dajatve“ iz člena 11(2) Uredbe razlagati tako, da se nanaša le na obdobje, v katerem vlagatelj zahtevka dejansko prejema denarne dajatve, ali pa pomeni katero koli obdobje, v katerem je vlagatelj zahtevka zavarovan za primer, ki daje pravico do denarnih dajatev v prihodnosti, ne glede na to, ali je navedeno dajatev zahtevala ob vložitvi zahtevka za družinsko dajatev?
            
         
      (1)  Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (UL, posebna izdaja v slovenščini, poglavje, 5 zvezek 5, str. 72).